钦定古今图书集成/历象汇编/庶征典/第176卷 > 《管窥辑要》 > 《军中鳞变异占》
## 钦定古今图书集成/历象汇编/庶征典/第176卷 > 《管窥辑要》 > 《军中鳞变异占》

龙下饮军中，水军散营空。青龙见足军罢散。

军行逢蛇，有大战。军行前有赤蛇，有战，急备之。军行
见蛇，从道中入水者，得敌使者吉。军行见蛇在前，防
伏兵。军营既成，有大蛇入营，急徙之。蛇在军队中，有
阴谋。蛇入厅及帐幕屈盘者，勿伤之，为其有谋相助
也。

鱼入军中，有战凶。

“军中忽见龟”，宜急徙，不则有战。

蟹入军营中，其兵解散。军行路螃蟹多，必战之兆。突
兵损将。军营之中，忽生螃蟹，急移之，军必败亡。军营
中蛇蟹并出，众多成群者，士叛之象。

“军中忽见鼋鼍龟鳖”者，军人有进退之心，宜赏赉士
卒。

商

### 帝纣 年龟生毛

按《史记殷本纪》不载。　按《搜神记》，“商纣之时，大龟生
毛，兵甲将兴之象也。”